Setu an eil film diazezet war un istor bet tremenet en gwirionez, n'eus ket keit se zo.  Thomas, bet advabet, a zo sorc'hennet gant adkavout e vamm biologel (bevet en deus ganti betek e 5 bloaz). Adkavout a raio anezhi neuze ha bevañ ganti hag he mab un darempred un tamm iskis.  Dilezel e labour, e familh a raio a-benn tostaat diouzh e vamm. E vamm hag a zegemer anezhañ hep prederiañ re, evel ma vefe bet diskoulmet pep tra.  Start kenañ eo ar film, n'eus kazi tamm sonerezh ebet, an digempouez a vez santet a-hed ar film…  Tudenn ar vamm a zo souezhus, ur plac'h kollet mik eo. An "haroz" ivez a zo ispisial, ur sell yen sklas a zo gantañ, kendrec'hus tre eo e paotr sorc'henet.  N'eo ket ur film a adsellfen d'am soñj met dedennus ha savet mat eo.